เลือดกำเดาไหลตั้งแต่อายุ 2 ขวบ เคยไปเจาะเลือดตรวจบอกเป็นพาหะธารัสซีเมีย ทุกวันนี้เลือดกำเดาชอบไหลตอนเช้า แล้วมีอาการปวดหัวทั้งวันในวันที่เลือดไหล เวลาเลือดไหลจะออกทั้งปากและจมูกค่ะ อยากทราบว่าอันตรายไหมค่ะ เป็นอาการของโรคอะไรหรือเปล่า
สวัสดีค่ะ เลือดกำเดาไหลอาจมีสาเหตุจาก-เลือดกำเดาไหลจากมีเส้นเลือดฝอยในจมูกแตก เกิดจากการแคะ การไอจามแรงๆ หรือมีความดันสูงในเลือด-มีการติดเชื้อในโพรงจมูก-มีเนื้องอกในโพรงจมูก-มีภาวะเลือดออกง่ายผิดปกติ เช่นเกล็ดเลือดต่ำ หรือโปรตีนในการแข็งตัวของเลือดต่ำกว่าปกติ ทำให้มีเลือดออกได้ง่าย จึงมีอาเจียนเป็นเลือดร่วมด้วยแนะนำว่าถ้าเลือดกำเดายังไหลบ่อยๆ และมีปริมาณเลือดมากผิดปกติควรกลับไปพบแพทย์เพื่อตรวจซ้ำ แพทย์อาจตรวจดูภายในจมูกว่ามีการติดเชื้อหรือมีก้อนที่ทำให้เลือดออกหรือไม่ วัดความดัน เจาะเลือดดูระดับเกล็ดเลือดและโปรตีนในเลือดเพื่อหาสาเหตุค่ะส่วนพาหะธาลัสซีเมีย ไม่ได้ทำให้มีเกล็ดเลือดต่ำจนทำให้เกิดเลือดกำเดาไหลหรือเลือดไหลง่ายค่ะการดูแลตัวเองเบื้องต้น ไม่ไปแคะแกะเกาจมูก ไม่ไอจามหรือสั่งน้ำมูกแรงๆ หากมีอาการให้บีบจมูกและก้มหน้าไว้ 10-15 นาที ใช้ผ้าเย็นประคบที่สันจมูกได้